Helga Hjetland

Helga Kjellaug Hjetland (født 18. april 1948) er en tidligere fagforeningsleder, og var leder av Utdanningsforbundet (UDF) fra etableringen i 2002 til og med 2009. Før dette var hun leder av Norsk Lærerlag, det største av to lagene som slo seg sammen i UDF.

Fra 1. januar 2010 tok Mimi Bjerkestrand over som leder av Utdanningsforbundet etter Hjetland.http://www.aftenposten.no/nyheter/iriks/skole/article3354823.ece 

 Bakgrunn 
Hun er vokst opp på Sandane i Nordfjord og bosatt på Kyrkjebø i Høyanger i Sogn og Fjordane. Hun er gift med Ottar Hjetland, rektor på Høyanger vidaregåande skule og har tre voksne barn.

Hjetland er utdannet adjunkt. Tidligere har Hjetland jobbet som lærer og rektor på Løvås skole i Bergen og Kyrkjebø skule i Høyanger.  Hun har vært leder av Bjørgvin bispedømmeråd. I Utdanningsforbundet har hun hatt tillitsverv på alle nivåer. Hun har også vært medlem av styret i Noregs mållag.

 Referanser 

 Kilder 
 Utdanningsforbundet (lest 6. desember 2005 9:00)

 Eksterne lenker 

  Portrett i Dagbladets helgemagasin

Kategori:Norske pedagoger
Kategori:Personer fra Gloppen kommune
Kategori:Personer fra Høyanger kommune
Kategori:Ledere for Utdanningsforbundet
Kategori:Nynorskforkjempere